ลูกชายอายุ2ขวบไปอุ้มลูกเเมวเเล้วมันกัดเอา ปกติเคยอุ้มมันอยู่มันก็ไม่กัด มาวันนี้มันกัดเป็นเเผลมีเลือดซิบๆได้พาไปล้างน้ำสบู่เเล้วก็ล้างด้วยเเอลกอฮอร์เเล้ว จะเสี่ยงติดเชื้อพิษสุนัขบ้ามั้ยคะ ต้องไปฉีดวัคซีนมั้ยคะกังวลมากเลยค่ะ
สวัสดีค่ะ โรคพิษสุนัขบ้าคือโรคการติดเชื้อไวรัสที่รับมาจากการสัมผัสสัตว์เลี้ยงลูกด้วยนมชนิดใดๆ ช่องทางติดต่อของโรคเช่นการถูกสัตว์กัดหรือข่วน หรือการไปสัมผัสสารคัดหลั่งของมันเข้าไปตรงแผลหรือเยื่อบุเช่น ในปาก โดยตรง โรคพิษสุนัขบ้าป้องกันได้ด้วยการฉีดวัคซีน 5 เข็ม และมีการกระตุ้นวัคซีนเมื่อถูกกัดซ้ำจากกรณีดังกล่าวมา ค่อนข้างเสี่ยงสูง เพราะมีเลือดออกจากแผลด้วย แนะนำการพาบุตรไปฉีดวัคซีนป้องกันโรคพิษสุนัขบ้าให้ครบ 5 เข็มต่อไปสำหรับการดูแลบาดแผลในเบื้องต้น สามารถฟอกทำความสะอาดด้วยสบู่หรือน้ำยาฆ่าเชื้อ และใส่ยาฆ่าเชื้อ เช่น โพวิโดน ไอโอดีน เป็นต้น แล้วเช็ดทำความสะอาดต่อด้วยน้ำเกลือทุกวัน และควรหลีกเลี่ยงไม่ให้แผลโดนน้ำจนกว่าแผลจะหาย